
Predragi u Isusu Kristu! 


Prošle smo godine držali biskupijsku sinodu u Krku. 
Sinode su zborovi biskupa i svećenstva njegove bisku» 
pije, da se u njima vijeća i zaključuje o stvarima, koje 
zasijecaju u vjerskozmoralni život te su od potrebe ili 
koristi koliko svećenstvu toliko vjernicima. Držanje 
sinoda kaošto i način kako ih treba obavljati propisuje 
sv. Crkva te se o svemu tome u Crkvenom Zakoniku 
nalazi naročito poglavlje. Volja je dakle Božja, da se 
drže sinode. Poslušni toj volji Božjoj, sastali smo se u 
mjesecu junu prošle godine u sinodi, i ja poslušan toj 
volji Božji, objavio sam razne sinodalne zakone i na» 
redbe za našu biskupiju, koje su s prvim siječnja ove 
godine stupile na snagu, da svi zajedno, sustavno i jes 
dinstveno radimo za promicanje vjerskog života i 
prema tome za proslavu Božju i svakog pravog dobra 
u biskupiji, kako to iziskuju sadanje prilike. »Blago na» 
rodu, koji ima Gospoda za Bogal« (Ps. 143, 15), kaže 
sam Sv. Duh, pak i mi eto hoćemo, da se to obistini kod 
nas. Bog je vrhovni gospodar svih stvorova. Ljudi treba, 
da to ne samo vjeruju, nego i provadjaju tako, da sav 
život prema njegovoj volji udešavaju. To hoćemo i mi 
da činimo. Toj svrsi mora da služi i naša prošlogodišnja 
sinoda. Bit će dužnost moja, da neprestano pazim i nes 
prestano podsjećam, da li se i kako se provadja sve ono, 
što se na sinodi prihvatilo. Božja je to volja za nas, i 
neiscrpljiv izvor Božjeg blagoslova za nas sve, ako nam 
bude sveudilj sveta te je u život pretvarimo. 

Cijela je gotovo sinoda bila posvećena trima velikim 
zadacima, koja su u sadanje doba za nas sve u biskus 
piji od najveće važnosti. To su: rad zu ostvarcuje što 
uže veze s Bogom po Presv. Kuharistiji, rad za naš sve» 
ćenički podmladak, rad u smislu Katoličke Akcije. Ta 
tri zadatka odrazuju volju Božju za nas; pokazuju ono, 
što Bog u sadanje doba očekuje i zahtijeva od svakoga 
od nas. Svrha je dakle moje ovogodišnje korizmene pos 
slanice, da se svi sa našim velikim zadacima što bolje 
upoznamo, da ih sa svim srcem prihvatimo i za nje mo» 
limo te djelujemo, duboko uvjereni, da time molimo i 
radimo za same interese Božje. 


Društvo s Bogom u Presv. Euharistiji. 


»Ljubi Gospodina Boga svoga svim srcem “svojim 
i svom dušom svojom i svom misli svojom! Ovo je naje 
veća i prva zapovijed!« (Mt. 22, 37. 38.) To su riječi 
samog Isusa, koje nam jasno kažu, koja je naša svrha 
na svijetu. Čovjek je stvoren za Boga, da njega upo» 
znaje i štuje, da njemu služi i njega ljubi te tako sebe 
“spase. Bog je njegov cilj na zemlji, Bog njegov cilj poz 
slije smrti. Ako čovjek taj cilj izbijegava na zemlji, ako 
ga promaši i izgubi u času smrti svoje, ostat će bez 
njega i poslije smrti, a to znači, da je unišao u novi život 
bez Boga, u strašno stanje bez onoga cilja, za koji je 
bio stvoren, da se strovalio u vječnu propast. »Idite od 
mene, prokleti, u oganj vječni!« (Mt. 25, 41.) To će biti 
riječi njihove osude; a isti vječni Sudac sam ih tumači: 
»i ovi će otići u muku vječnu« (Mt. 25, 46), »gdje crv 
njihov ne umire i oganj se ne gasi« (Mk. 9, 48). To znači 
promašiti cilj, za koji je čovjek stvoren. 

Čovjek dakle je stvoren za Boga. Radi toga vidimo 
naše praroditelje u raju u društvu s Bogom, s kojim 
opće i s kojim se razgovaraju, kao djeca sa ocem svo= 
jim ili sa majkom svojom. Tako bi bilo moralo, da 
ostane za uvijek. Ali taj divni nebeski život izgubili su 
već sami naši praroditelji, kad su bili radi svoje nepo=s 
slušnosti izbačeni iz raja. Bez Boga je počeo čovjek svoj 
život na zemlji. Ubistvo Abela po bratu Kainu bio je 
prvi gorki plod toga života bez Boga i tome su slijedili 
plodovi sve gori i gori. Bog se bio doduše Adamu i Evi 
smilovao, obećavši Mesiju, koji će paklenoj zmiji glavu 
satrti i donijeti spasenje i opet uspostaviti društvo s 
Bogom. Ali nije kazao, kada će doći, te prepustio Adama 
i Evu i sve njihovo potomstvo, sav ljudski rod sudbini 
života bez društva s Bogom, za koji su bili stvoreni. 


"Tražili su Boga, ali ga nijesu mogli naći. Tražili su 
ga, kako vidimo, da ga i danas traže neznabošci u pos 
ganskim pokrajinama, u ljudima vlastodršcima, u kae 
menim i drvenim kipovima, u zmijama i raznim dru» 
gim životinjama, pače u grijesima i u samome bludu. 

ijesu ga našli; poganski su pisci isticali, kako je ne= 
moguće, doći do istine u pitanjima o čovjeku i Bogu; a 
narod je izabrani čeznuo za Mesijom šaljući prema nebu 
onu dirljivu molitvu proroka Izaije: »Rosite nebesa 
odozgo, oblaci daždite pravednika, neka se otvori zem» 
lja i iznese Spasitelja« (Iz. 4, 58), Spasitelja, koji će no» 
siti, kako je isti Izaija proricao, ime Emanuel, to jest 
»Bog s nama« (Iz. 7, 14; Mt. 1, 23). 

Došao je konačno nakon dugih vijekova Spasitelj; 
i prva sveta Badnja noć je na novo ostvarila društvo s 
Bogom. Isus — Emanuel — Bog s nama došao je u naše 
društvo — o kako su pastiri pohrlili, kad su od andjela 
doznali, da je Bog opet na zemlji, da ga vide i da se 
njegovu društvu vesele; kako su mudraci odmah osta: 
vili sve svoje imanje, rodbinu svoju i otadžbinu, kad 
im je čudnovata zvijezda najavila, da se rodio Bog s 
nama. Išli su i nijesu mirovali, dok mu se nijesu poklo» 
nili te mu prikazali darove svoje: tamjan, zlato i miru! 
Kako je dirljivo pjevao sveti starac Šimun, kad mu se 
ispunilo staro čeznuće te je u hramu iz Marijinih ruku 
zagrlio božansko Djetešce, te u tome nebeskom dru»s 
štvu govorio: »Sad otpuštaš slugu svoga Gospodine, jer 
vidješe oči moje spasenje tvoje«. (LK. 2, 29 s.) 

Društvo s Bogom se je sa Spasiteljem opet ostvas 
rilo na zemlji, i Spasitelj je rekao: »Ne ću vas ostaviti 
sirote. Ja sam s vama u sve dane do svršetka svijeta« 
(Iv. 14, 18; Mt. 28, 20); on je htio, da to društvo nikada 
više ne ostavi naše zemlje. Mi znademo, kako ima to 
društvo s Bogom svaki u Presv. Olt. Sakramentu, jer u 
njemu pribiva na tajanstveni način pod prilikom kruha 
kao čovjek i kao Bog onaj isti Isus, kojega su tražili i 
našli pastiri, mudraci i Šimun u hramu, i koji je pred 
smrću svojom svojim apostolima i njihovim nasljed+ 
nicima povjerio način, da društvo s Njime, t. j. društvo 
s Bogom očuvaju ljudskome rodu do konca svijeta. 

O kako nam mora duša pjevati od najveće radosti, 
jer nam je Bog tako blizu! 

Ostale su doduše sve razne nevolje, što ih donese 
grijeh na svijet, ostale su bolesti, nesreće i bijeda, ostale 
su strasti i sve njihove posljedice u obliku neznanja i 
zabluda, mržnje i nasilja, sebičnosti i progonstva, neza» 
hvalnosti, nevjere, prevare i izdaje i t. d., ali medju 
njima imamo kao janje medju vucima Boga svoga, koji 

nam neprestano govori: » DGdnta k niti« (Mt a e 
i i opterećeni i ja ću vas okrijepitie (too ); 
joe došao, da zovem pravednike, nego griješnike na 
pokoru« (Lk. 5, 32); »Ja sam svijetlo svijeta. Tko ide 
. mnom, ne će hodati u tmini, nego će imati svijetlo 
života« (Iv. 8, 12); »Ja sam put i istina i život« (Iv. 14, 6). 
Bog se nalazi u našem društvu, u središtu naših 
župa, u crkvi u svetohraništvu u Presv. Olt. Sakramentu! 
Ovdje nam je bliži nego je bio Adamu i Evi u raju, jer 
oni su doduše mogli, da s njime govore, mi pak možemo 
ne samo da se s njime razgovaramo, nego da se s njime 
grlimo i sjedinjujemo. Svaki dan se naš nebeski Spasie 
telj na našim oltarima u svetoj misi Bogu prikazuje kao 
žrtva za nas, i svaki od vas može, da se s njime tom 
prigodom željom i nakanom svojom sjedini, da Bogu 
prikaže na najsvetiji i najviši način dužno klanjanje, 
dužnu zahvalu, dužnu zadovoljštinu. Ali Isus ostavio se 
i za hranu našim dušama! »Ovo je kruh koji silazi s 
neba«, tako je govorio o sebi, »da tko od njega jede ne 
umre. Ja sam kruh živi, koji sam s neba sišao. Ako tko 
jede od ovoga kruha, živjet će do vijeka; i kruh, koji 
ću ja dati, tijelo je moje za život svijeta« (Iv. 6, 50. 51). 
U svetoj Pričesti primamo i uživamo taj nebeski kruh; 
Isus dolazi tada u nas, da postane svaki od nas živo 
svetohranište, u kojem pribiva Bog sam. »Tko jede tis 
jelo moje i pije krv moju, ostaje u meni i ja u njemu« 
(Iv. 6, 56). Riječi su to viječne Istine. Tko se dakle vri= 
jedno pričešćuje — Bog je u njemu i on u Bogu. Većeg, 
užeg, tjesnijeg društva i sjedinjenja s Bogom ne možeš 
na zemlji ni zamisliti, jer: ti u Bogu, a on u tebi! 

Sve to nam je Bog dao u Presv. Euharistiji. Ono što 
su naši praroditelji izgubili, u svojoj nam je neizmjer» 
noj dobroti opet povratio te sto i stostruko nadodao. 
Ono, za čim su svi narodi čeznuli, ispunilo se a da nijesu 
ni izdaleka mogli naslutiti, kako će Bog njihovu čeznuću 
udovoljiti. Da, .mi smo narod mnogo sretniji od onoga, 
o kojem govori sv. Pismo: »Nema drugog naroda tako 
velikog, kome bi bogovi bili tako blizu, kaošto je naš 
Bog nama, kad ga zazivamo« (5 Mojs. 4, 7), jer naš Isus 
u res Euharistiji nije nama samo blizu, on je u dru» 
ma u s nama, on je otac i prijatelj naš, on je učitelj i 

ja naš, on je žrtva naša i hrana duša naših! 
: Živom vjerom treba da sve to držimo i vjerujemo. 
čedno prva dužina Mola naa o EA 
šoonie šlent m biti, da se u svemu 
životu ravnamo prema tim velikim i svetim isti= 
nama. U Isusu u Presv. Euharistiji gledajmo dakle 

vrhovnog gospodara svijeta i ljudskog roda, jer on je 
svemogući Bog, pa i kao čovjek kralj svemira, kome je 
dana sva vlast na nebu i na zemlji (Mt. 28, 18), čijem 
kraljestvu ne će biti kraja (Lk. 1,31) i kome mora da je 
sve pokoreno (Hebr. 2, 8). Bez njega ne možemo ništa 
da učinimo, »jer u njemu živimo i mičemo se i jesmo« 
(Dj. Ap. 17, 28). Njegovu nadzoru i gospodstvu ne može 
nitko izbjeći; on će nas suditi, »jer Otac ne sudi ni» 
komu, nego je sav sud dao Sinu« (Iv. 5, 22). U Presv. 
Euharistiji imamo početak i konac svega našega ži» 
vota, izvor sve snage, utjehe i svetosti, jer »Ako ne je= 
dete tijela Sina čovječjega i ne pijete krvi njegove, nes 
mate života u sebi« (Iv. 6, 53). Presv. Euharistija je za 
sav naš život, ne samo duhovni, nego uopće za Život 
ljudski, ono što je sunce za život u prirodi. K njoj mo= 
ramo dakle da težimo, da vodimo sebe i obitelji svoie; 
njoj pripadaju djeca; k njoj mora bilo neposredno bilo 
posredno svako udruženje svoje članstvo upućivati, a 
po odnosima, što ih bilo koje udruženje prema euhari= 
stijskom Isusu zauzimlje, razabiremo, da li je ono udrus 
ženje dobro ili ne. Presv. Euharistija je sunce naše; bez 
nje je samo tama i studen. Mi hoćemo da budemo 
djeca sunca, djeca u društvu s Bogom! 

Onaj isti Isus, što ga imamo u Presv. Euharistiji, 
govorio je i neprestano nam govori: »Ja sam dobri pa+ 
stir i poznajem ovce svoje i moje poznaju mene i život 
polažem za ovce svoje« (Iv. 10, 14. 15). »Ja sam trs, vi 
loze; koji ostaje u meni i ja u njemu, on rodi Pa 
rod, jer bez mene ne možete ništa učiniti« (Iv. 15, 
Držimo se svoga pastira i slušajmo njegov glas, jer on 
daje život vječni (Iv. 10, 28); držimo se Isusa, kaošto 
se drže loze trsa, jer loze odsječene, a to smo mi bez 
Isusa, plod ne mogu roditi, nego posuše i bacaju se u 
oganj. Držimo se svoga pastira: Ne izostajte iz nemar» 
nosti nikada od propovijedi ni od kršć. nauka, jer tu 
vam govori Isus po svome zamjeniku. Svaka propovijed 
donijeti će Vam pobudu, jasnoću, utjehu, poziv na 
dobro. Vaša najljepša dužnost mora biti, da nebeskog 
pastira sve bolje upoznajete. Nigdje ga pak ne možete 
bolje upoznati nego kod propovijedi i kršć. nauka. 
Polazite dakle i nastojte da i vaša djeca uvijek polaze 
u crkvu, da čuju propovijed i tumačenje Isusovih nauka 
i ustanova. Tražite društvo Isusovo u crkvi, kadagod 
vam prilike dopuštaju ili to od vas dužnost zahtijeva. 
U njegovom smo društvu, kad ga pohadjamo u crkvi. 
gdje pribiva pod prilikama kruha u svetohraništu; u 
njegovom smo društvu, kad prisustvujemo svetoj misi 
ili ga primamo u sv. Pričesti. On i želi i hoće, da sve to 

što češće činimo, jer njemu je »naslada prebivati sa sie 
novima ljudskim« (Pr. 8, 31) 


Treba da sve to činimo i radi prilika, u kojima 
živimo. Vaši su vam duhovni pastiri često i često puta 
govorili, kako je volja Božja i želja sv. Crkve, da pris 
stupite često, makar svaki dan, k svetoj Pričesti. Česta 
i svakidanja sv. Pričest neprestano se preporuča! Vi se 
roditelji kod svake prigode pozivljete, da puštate svoju 
djecu, ako moguće, svaki dan k sv. Pričesti. Svi treba 
da tražimo društvo s Bogom, i preko toga društva jaz 
kosti u vjeri katoličkoj, u ljubavi prema Sv. Ocu i sv. 
Crkvi, u borbi za krepostan život. Društvo s Isusom 
PO živoj vjeri i Presv. Euharistiji jedino je uspješno 
sredstvo, da djeca, mladići i djevojke te uopće svaki 
od nas odoli nasrtajima nemorala i sablažnjivog života, 
koji se n. pr. širi po modernoj, vjersko indiferentnoj i 
vjeri protivnoj štampi, po neredima i popustljivosti u 
našim kupališnim mjestima, razuzdanoj ženskoj modi! 

U društvu s Isusom ćete naći svi, koji se mučite 
teškim radom, svoju snagu i pobudu, jer ga gledate 
kako se i sam mučio u Nazaretu, i kako je s ljubavlju 
Pratio rad ribara ili vinogradara te kako je njihov rad 
blagosivljao. Društvo s Isusom neka bude prva briga 
svakoj obitelji, jer je u obitelji proživio Isus čitavih 
trideset godina; svoje prvo čudo posvetio je jednoj 
novoj obitelji; u obitelji braće Lazara, Marte i Marije 
Magdalene u Betaniji najradije se odmarao, a svim tim 
je htio pokazati, kako mu je mila obitelj i kako je svaka 
obitelj dužna da se nalazi u društvu s Njime. Društvo 
s Isusom njegujte vjerno i iskreno vi svi, koji ste napa» 
stovani, jer ćete s Njime uvijek sjajno odbiti neprijaz 
telje sv. čistoće, poniznosti i čednosti, poslušnosti i sve 
ostale neprijatelje duša svojih. Nikada ne ostavite ni za 
časak društvo s Isusom vi, koje tište razne nevolje: 
siromaštvo, neuspjesi u radu, gorko razočaranje, bolest 
vlastita ili bolest u kući, ogovaranje, zavist, nezahval+ 
nost, progonjenje sa strane sumještana ili drugih ljudi 
it, d., jer samo on je veliki liječnik koji »je polazio po 
svoj Galileji, liječeći svaku bolest i svaku nemoć u 
narodu« (Mt. 4, 23); »i sav je narod tražio da ga se 
dotakne, jer je iz njega izlazila sila i sve je iscjeljivao« 
(Lk. 6, 19). — Jedino u društvu s Isusom jest spas za 
vas, koji ste na to društvo zaboravili te se s teškim 
grijesima od njega odijelili. Njega je tražio Zakej, i 

d ga je našao, reče mu Isus: »Danas dodje spasenje 
ovoj kući« (Lk. 19, 9). K njemu se obratio razbojnik na 
križu, a Isus mu obeća: »Zaista ti kažem: danas ćeš biti 

sa mnom u raju« (Lk. 23, 43) — »jer je Sin čovječji 
došao, da potraži i spase, što je izgubljeno« (Lk. 19, 9). 


. Isus je naš Kralj, moguć, silan, neumrli. Svako biće 
OVISI O njemu; svi narodi i svi vjekovi mu služe; nitko 
ne može, da mu se izmakne. On je Bog, ali Bog također 
same neizmjerne dobrote i ljubavi, koji hoće da bude 
svaki u najužem društvu s Njime. Nikada se Bogu radi 
toga ne možemo dosta nadiviti. Naša srca bi morala biti 
radi toga neprestano puna najdublje zahvalnosti prema 

jemu, pa bismo morali biti nalik svetome pjesniku. 

Oji pjeva: »Pjevajte Gospodu pjesmu novu, jer je 
učinio čudesa! Kliči veselo Bogu, svakolika zemlio, 
pjevaj, raduj se i popjevaj!« (Ps. 97, 1. 4.) Isusu, Kralju 
našemu, velikom ljubitelju našemu: Njemu u Presv. 
Euharistiji moraju da neprestano pjevaju i duše naše 
pjesmu zahvalnicu. Ta pjesma zahvalnica neka bude 
društvo s Njime, čvrsta volja, da iz lijenosti ili nemar» 
nosti nikada ne propustimo prigode, da čujemo riječ 
Njegovu u crkvi; da nikada ne propustimo sv. mise, 
nikada nijedne pobožnosti, koja nam Njega u Presv. 
Olt. Sakramentu postavlja u naš krug; nikada sv. Prix 
česti — jer društvo s Bogom našim mora da nam bude 
naša najveća sreća, naš jedini poglaviti cilj. 

U toj vjeri i u tome nastojanju prednjačite najprije 
vi, čestiti trećoreci i trećoredice; vi sve pobožne člas 
nice naših Djevojačkih Društava, koje nosite na za» 
stavi svojoj sliku Presvetog Srca našeg nebeskog Kralja 
i ljubitelja; vi takodjer članovi Nabožne Udruge Sv. 
Obitelji Nazaretske, koja vas neprekidno podsjeća, 
kako mora da svaka obitelj živi u društvu s Isusom; i 
vi koji prie Apostolatu molitve, bratovštini Presv. 
Olt. Sakramenta, bratovštini Vječnog Klanjanja, pa 
napokon i vi Orlovi i Orlice, jer se u vašem geslu blista 
i divna riječ: Euharistija — to jest društvo s Bogom u 
Presv. Euharistiji. 


Od prastarog doba iskazujete Isusu najveću počast 
prigodom velike javne procesije na Tijelovo. Nema 
toga koji bi htio, da od nje izostane. Kako je bilo lijepo 
prije tri godine u Baški, kad se na Malu Gospu razvila 
procesija iz Marije Goričke u Bašku; kako lijepo, kad 
ste prije dvije godine došli na Velu Gospu u Krk, da 
se Isusu poklonite u Presv. Olt. Sakramentu! Kod toga 
treba da uvijek ostanete! Kralju našem treba da sačus 
vamo naše najljepše uspomene! Stalan sam, da ćete se 
uvijek rado odazivati, kad budete čuli, da se za ovu ili 
onu prigodu namjerava prirediti veća manifestacija 
Kristu Kralju, pa bilo to opet u Baški ili u Dobrinštini, 

Vrbniku, u Omišlju, na otoku Rabu ili gdje drugdje. 
Sav naš rad mora da ide za tim, da što bolje njeguje i 
što više razvija društvo s Bogom u sebi, u obitelji, u 
društvu i u čitavoj javnosti! 


Stije$ Hrvata Srce Krista - 
Tu nam rudi sreća, spas; 
Tu sloboda zlatna blista. 
Tu se ori slavski glas: 


Isukrste, Srcu tvom 

S nama naš se kune dom; 
Dušom, tijelom vijek sam tvoj, 
Za krst časni bijuć boj! 


Rad za svećenički podmladak. 


Da, lako je pjevati »Za Krst častni bijuć boj«, malo 
teže je boj zbilja biti, jer svaki boj donosi nebrojene 
nevolje i muke, ali najteže je, pače nemoguće da se boj 
vodi, bije i uspješno provadja, kad nema vodja. Bez 
vodja nema nikada pravog boja, a bez dobrih vodja 
nijedne pobjede. U boju za krst častni, za interese 
Krista Kralja i Njegova kraljestva, kao vodje od Boga 
izabrani su u prvom redu svećenici. 

Čuli smo, kako je čovjek stvoren, da živi u društvu 
s Bogom i što je Bog poduzeo, da nam to društvo, kad 
su ga bili naši praroditelji izgubili, opet uspostavi. To 
je društvo naš jedini spas; u tome društvu sva naša 
utjeha, snaga, radost i pobjeda. Društvo s Bogom nam 
je Isus u Presv. Euharistiji. Ali nema toga društva bez 
svećenika, jer samo svećenik ima božansku vlast, da 
može u svetoj misi pretvarati kruh u Presveto Tijelo i 
vino u Presvetu Krv našega Gospodina Isusa Krista. 
Već se samo iz toga vidi, koliko znači svećenik za nas. 
Kad bi recimo radi velikog krvavog rata, ili radi koje 
velike zarazne bolesti, ili radi progonstva, ili radi kojeg 
drugog razloga na svijetu iznenada nestalo svećenika, 
nestalo bi i Presv. Euharistije i svake mogućnosti, da 
ljudi imaju Isusa u Presv. Olt. Sakramentu u svojem 
društvu. Dakako da do toga ne će nikada doći; no ono, 
što se ne će dogoditi čitavim svijetom, moglo bi se 
zbiti — u ovome ili onome narodu, u ovoj ili onoj zem» 
lji, u ovome ili onome mjestu. Historija nas uči, da se 
to doista već često dogadjalo i još se zbiva. U prvim 
vjekovima kršćanstva bila je n. pr. Mala Azija, Sirija, 
Armenija i Sjeverna Afrika prepuna katoličkih crkve= 
nih općina i brojnog svećenstva. Najveći su sveci starog 
doba onuda djelovali. Došli su potom razni krivovjerci. 

došli su napokon muhamedanci — i za duga, duga stos 
ljeća je sav onaj život izumr'o. Crkve se promjenile u 
ruševine, svećenstvo je iščeznulo — s njime i Presv. 
Euharistija, Prostrane zemlje u srednjoj Europi, u En= 
gleskoj, u Danskoj, u Skandinaviji izgubile su radi Lu= 
thera i njegovih sljedbenika katoličko svećenstvo i 
Isusa u Presv. Euharistiji, pa su tim čitavi narodi i či= 
tave zemlje ostale bez društva s Bogom. A kod nas — 
pogledajmo oko sebe, pak što vidimo? Sad ova, sad 
ona, sad opet treća župa ostaje bez svećenika, jer ih 
nema. Čim gubi svećenika, gubi s njime i društvo s 
Bogom — Isusa u Presv. Euharistiji. 

O koliko ima tu gorke nevolje! Tko će takve župe 
voditi u boju »Za krst častni bijuć boj«? Tko će narod 
zastupati pred Bogom? 

Može doduše narod birati zastupnike svoje u ze=z 
maljskim stvarima, ali Božje je pravo i Božja je stvar 
odredjivati, tko smije biti svećenikom i kako treba da 
se svete službe obavljaju. 

Svećenik posreduje medju Bogom i ljudima. Njega 
nazivlje apostol Pavao saradnikom Božjim (1 Kor. 3, 9), 
slugom Božjim i djeliteljem tajna Božjih (1 Kor. 4,1), 
»koji se od ljudi uzima te se za ljude postavlja na 
službu Božju, da prinosi darove i žrtve za grijehe« 
(Hebr. 5, 1), i sve to kao zamjenik Kristov. »jer svećes 
nik novoga zavjeta djeluje«y kako uči sv. Toma, »u 
osobi samoga Krista« (S. Th. III., q. 22, a. 4). Pravo _je 
Kristovo, da izabire svoga zamjenika — svećenika. To 
on zbilja i čini preko Crkve svoje te iz toga slijedi, da 
je svećenik čovjek Božji, čovjek Crkve! Nitko se u 
svećeničku službu ne smije sam narivavati; nitko dru» 
goga siliti da postane svećenikom. O svećenicima vris 
jede riječi, što ih je Isus apostolima rekao: »Niste iza» 
brali vi mene nego sam ja izabrao vas... da štogod za» 
molite u Oca u ime moje, da vam dade« (Iv. 15, 16). 
Svećeničko je zvanje velik dar Božji; prema tome ves 
lik je dar Božji i svaki dobar svećenik za narod, u kos 
jem djeluje. Na darove pak Božje nemamo prava; valja 
ih pobožnom i postojanom molitvom od Boga isprositi. 
kako je to već Isus naglasio: »Žetva je velika, ali rade 
nika je malo. Molite se dakle gospodaru žetve, da poz 
šalje radnike u svoju žetvu« (Mt. 9, 37. 38). 

I kod nas je radnika premalo. Nestašica mirskog 
svećenstva je danomice veća. U doba zadnjih pet go» 
dina preminulo je u biskupiji dvanaest svećenika, dok 
kroz to isto vrijeme nisam za biskupiju još ni jednoga 
zaredio, i tako dolazimo do toga, da ostaju pojedine 
župe bez svećenika. Broj takovih župa postat će sve 

veći, jer bolest, starost, smrt nemaju obzira s nikojim 
čovjekom, pa ni sa svećenikom. Posljedica je toga: na: 
rod u župama ostaje bez svećenika, koji bi u ime nje» 
govo posredovao kod Boga; koji bi u ime Božje u crkvi 
govorio, dijelio sv. sakramente, djecu vodio k Isusu, 
hrlio k bolesnicima, da im otvara vrata u raj, tješio 
bijedne, pomagao nevoljnima; koji bi bio vodjem u 
boju za krst častni; koji bi narod pozivao u društvo 
s Bogom, sakupljajući ga oko Presv. Euharistije kod 
sv. Mise i kod stola Gospodnjega. Zar nije to velika, 
baš velika nesreća? Da, velika je to nesreća; vi je sami 
duboko osjećate, jer dolazite k meni, moleći me, da 
vam pošaljem svečenika, čim ste ga izgubili. Kako bih 
rado, da vam odmah udovoljim! Ali ne mogu. Kad otac 
nema kruha, a djeca ga mole, da im ga dade, gdje da ga 
uzme? Gorko i bolno je to za svih, za oca i za djecu. Ne 
preostaje nam drugo, nego da se ustrpimo, da se Bogu 
postojano molimo, da nam pošalje radnike t. j. da nam 
što prije dade nove mlade i dobre svećenike, te da uz 
to i mi sa svoje strane žrtve doprinosimo i sve činimo 
i poduzimamo, da bismo što prije obistinili čeznje 
svoje. 

Budite uvjereni, da ja, vaš biskup, sa svoje strane 
činim i poduzimam sve, da dodjemo što prije do dobrih 
svećenika. Naš svećenički podmladak broji sa bogoslos 
vima trideset i šest pitomaca. Nade je dakle, da ćemo 
do nekoliko godina opet imati dovoljan broj svećenika. 
Ali pamtite — ne bez molitve vaše i ne bez požrtvovnoz 
sti vaše! Svećenik je velik dar Božji, koji treba, kako 
smo čuli, od Boga isprositi. Svaku se nedjelju i svaki se 
blagdan obraćamo u našim crkvama molitvom k Bogu, 
a na kvatrne dane još napose s posebnim pobožnostima 
— zaklinjem vas, učestvujte pobožno i s poniznim 
srcem i velikim povjerenjem kod svih tih molitava, da 
se ispuni nad nama ono, što je Isus obećao: »Molite i 
dat će vam se, tražite i naći ćete, kucajte i otvorit će 
vam se« (Mt. 7, 7). Kako je dakle Bog sama Istina, koja 
ne može varati, tako jest sigurno, da ćemo opet imati 
dobre svećenike svuda, gdje ima mjesta za njih, ali das 
kako uz uvjet, da Boga mnogo i postojano i ponizno 
molimo i opet molimo, da nam ih dade! 

Bogu treba, da dokažemo i činom, da je naša mo- 
litva ozbiljna. Školovanje našeg sveć. naraštaja zahti» 
jeva svake godine velike novčane svote. Ali naša je 
biskupija malena, njezine su crkve gotovo skoro sve 
bez vlastitog imanja s većim prihodima, premnogi u 
narodu po otocima oskudijevaju, jer nemaju često 
onoga, što im je za doličan život potrebito. Ali ipak, 

uz dobru volju i zajedničkim silama nadošli bi lijepi 
doprinosi za izdržavanje naše nade, koju polažemo u 
svećeničkom podmlatku. Dva puta na godinu odredjeno 
je u tu svrhu sakupljanje prirodnina od kuće do kuće; 
svaki drugi mjesec jednu nedjelju sabiranje milostinje 
u crkvama — otvarajte kod svake ovakve prigode ruke 
svoje i dajte što veće doprinose budi u naravi budi u 
novcu! Vaši doprinosi vraćaju se svi opet na vas same. 
u vašu korist i najveću sreću — jer pomažu, da ostva» 
rate i čuvate društvo s Bogom, društvo s Isusom u 
Presv. Euharistiji. Ne škrtarite dakle sa svojim daros 
vima, širokim srcem dajte što više možete, jer nigdje 
ne ćete bolje upoznati istinu riječi Božjih: »Mjeru do» 
bru, preobilatu dat će u naručje vaše; jer kakvom mje 
rom mjerite, onakvom će se vama odmjeriti« (Lk. 6, 38). 

Koliko se često troši i to bezumno troši u pokladno 
doba, prigodom vjenčanja, kod ubijanja domaćih živo» 
tinja, kod radnja u vinogradima! Odustanite od takvih 
trošnja, a mjesto njih dajte i trošite i žrtvujte za ono 
najljepše, što imamo na svijetu, za društvo s Isusom, 
kako ga dobri svećenici u našim župama u Presv. Olt. 
Sakramentu ostvaraju i izdržavaju. Divno je. koliko su 
vjernici u nekojim župama u biskupiji dali za svrhe 
svete: za gradnju ili za popravak crkve svoje, za zvona, 
za župni stan, sve su pripravili, da imaju hram i sv. 
misu u svome mjestu — ali sve vam je uzalud, ako nema 
svećenika. Najprije rad za dobar svećenički naraštaj; 
s njim će doći društvo s Bogom, a s Bogom sve ostalo. 
I ovdje vrijedi riječ Isusova: »Tražite najprije kralje= 
stvo Božje i pravednost njegovu i sve će vam se ovo 
dodati« (Mt. 6, 33). 


Rad u smislu Katoličke Akcije. 


Sv. Otac Pijo XI. kod svake prigode ističe, tumači i 
preporuča Katoličku Akciju. Prije dva mjeseca, dne 13. 
novembra progovorio je opet o njoj u veoma važnom 
i znamenitom pismu, što ga je upravio kardinalu Ber» 
tramu u Njemačkoj.) Katolička je Akcija prema Sv. 
Ocu učestvovanje svjetovnjaka u apostolatu Crkve. 

Zadatak je Katoličke Crkve promicanje Kraljestva 
Kristova, dakle rad za spasavanje duša, rad za naob= 
razbu u vjerskim istinama; rad za život prema naukama 


1) Pismo je na latinskom jeziku štampano u ,,Acta Ap. Sedis“ 
1928., Br. 12., str. 384 ss. Hrvatski su prevod donijeli ,, Vrhbosna“ 1928., 
Br. 12., str. 185 ss; , Nedjelja" od 13. i 20. januara 1929.; ,,Katolički 
tjednik" od 27. januara 1929. 

i zapovijedima sv. katoličke vjere; rad, da se odgoj 
djece i mladeži ima ravnati prema kršćanskoj nauci i 
kršćanskom ćudoredju: rad, da se Crkvi očuvaju prava, 
što ih ima na odgoj svoga svećeništva, na izbor i imes 
novanje biskupa i svećenika, na kršćansku ženidbu, na 
dobivanje i rukovodjenje sredstava, što su joj za njez 
zine svrhe potrebite i t. d.; rad poviše, da u svoj jav» 
nosti zavladaju načela kršćanske ćudorednosti, ukratko 
Apostolat Crkve sastoji u djelovanju, da svuda kako u 
pojedincu tako u obitelji i čitavoj javnosti zavlada i po» 
bjedi Krist Kralj te njegova nauka i njegov zakon 
onako, kako ih podaje i tumači Katolička Crkva preko 
svoga poglavara Sv. Oca Pape u Rimu, biskupa i sve» 
ćenika. Sudjelovanje pak svjetovnjaka u tome Aposto»: 
latu ili djelovanju Sv. Crkve zove Sv. Otac Katoličkom 
Akcijom. 

Naglašujući neprestano potrebu Katoličke Akcije 
hoće Sv. Otac da istakne, kako je u sadanje doba nužno, 
da biskupi i svećenici pozovu i okupe dobre i gorljive 
svjetovnjake — katolike, da pomažu Crkvi oko promie 
canja Kristovih interesa na svijetu. Ali istovremeno 
ističe Sv. Otac, kako su i svi svjetovnjaci od svoje 
strane dužni, da se biskupima i svećenicima odazovu te 
s njima saradjuju za koristi neumrlih duša i Kristova 
Kraljestva; dašto da se ta saradnja može vršiti samo 
prema odlukama, uputama i željama biskupa te pod 
njihovim vodstvom i nadzorom — jer su biskupi, koji 
pred Bogom i pred Crkvom odgovaraju za sve, što se 
odnosi na vjerski život i interese Kristova Kraljestva! 
»Svikoliki naši bit će dakle u Katoličkoj Akciji složni«, 
kaže sv. Otac u spomenutom pismu, »složni bez raz» 
like starosti, spola, staleža i naobrazbe, bez razlike tas 
kodjer obzirom na narodnosti i stranke, samo da se 
njihove težnje ne protive evandjeoskoj nauci i kršćane 
skome zakonu: da naime ne izgleda, kao da se njihovi 
pripadnici odriču te nauke i toga zakona već time, što 
pristaju uz one njihove težnje.« 

I vi ste, dragi moji vjernici, pozvani, da budete sa» 
radnici i pomoćnici u vinogradu Gospodnjem uz bok 
svojih požrtvovnih velečasnih dušobrižnika, a pod dux 
hovnim vodstvom i nadzorom vašega biskupa, kome je 
od Boga povjerena skrb za promicanje vjerskog života 
u čitavoj biskupiji. To je volja Sv. Oca Pape Pija XI. 
Mi hoćemo, da mu budemo poslušni, a ta nam poslušnost 
jamči, da smo sigurno na pravom putu. Kad bi sada 
Isus Krist pribivao na zemlji i ljude učio, kako je to 
činio pred 1900 godina u Palestini, i on bi sada ono isto 
govorio i preporučao, što govori i preporuča njegov vide 

ljivi zamjenik Pijo XI. Prigovaranja, njećkanja i oklijes 
vanja u stvarima, koje tako često i tako bistro Sv. Otac 
naglasuje i naredjuje, bila bi znakom, da oni ljudi, od 
kojih bi takva što dolazilo, više drže do svoje pameti, 
nego do stanovišta Isusova i bilo bi to znakom, da su 
se već opredijelili proti Njemu po riječima Njegovim: 
»Koji nije sa mnom, protiv mene je, i koji sa mnom ne 
sabira, prosipa« (Lk. 11, 23). 


Mi hoćemo, da smo svagdje i vazda sa Sv. Ocem, 
jer samo njemu možemo s Petrom govoriti: »Ti imaš ris 
ječi od života vječnoga« (Iv. 6, 68), i slušajući njega će 
Bog i svakomu od nas govoriti: »Ja sam Gospod, Bog 
Tvoj, pun milosrdja do tisuća koljena onima, koji me 
ljube i moje zapovijedi drže« (2 Mojs. 20, 6). Stoga sam 
čvrsto uvjeren, da ćete se prema uputama vaših vele- 


.časnih dušobrižnika rado postaviti u redove Katoličke 


Akcije vi svi, koji hoćete, da vjera sveta katolička, vjera 
naših otaca, našemu koljenu ne bude samo prazna riječ, 
nego veliko živo pravilo svega života, zasebnog i javnog. 
Evo kako piše Sv. Otac u spomenutom pismu: »U da: 
našnje je doba čistoća vjere i ćudoredja danomice sve 
većim pogiblima izvrgnuta i sa bolju u srcu vidimo, kako 
je svećenika tako malo, da nikako ne mogu više, kako 
se čini, udovoljavati potrebama duhovne pastve. Stoga 
osobito moramo da se više uzdamo u Katoličku Akciju; 
ona treba da svećenstvo radi njegova nedostatnog 
broja podupire i popunjava time, da mu saradnike prie 
pravlja i umnožava iz svjetovnjačkih redova.« 


Sv. Otac govori upravo tako kao da gleda na naše 
prilike, jer se kod nas na veliku žalost danomice sma» 
njuje broj svećenika, pa oni koji su u službi, ne mogu 
više udovoljavati svim vašim duhovnim potrebama. 
Opaža se takodjer, kako se od raznih strana ugrožava 
vjera i ćudoredje. Ima ljudi, koji upotrebljavaju agrarne 
i druge prilike u zemlji, povrh toga i stvari koje spadaju 
u čisto crkveno područje, pače samu okolnost, što bis 
skup ne može dati dušobrižnika nekoj župi, jer ga nema, 
te počinju agitirati i prijetiti s otpadom od one vjere i 
one Crkve, u kojoj su kroz hiljadu godina i više sretno 
živjeli svi predji i sva koljena naša i bez koje nema ni 
blagoslova ni spasa. Uistinu, Sv. Otac kao da ima i sve 
ove naše prilike pred sobom, kad ističe pogibli vjere. I 
pogibli za naše ćudoredne običaje vidite vi sami, jer 
se kao pošast pokazuju u neredu naših kupališnih pris 
lika, kad se bestidnost nesmetano šeta po javnim pute» 
vima i prostorijama te svetu stidljivost gazi na veliku 
sablazan i moralnu štetu naše mladeži i našeg dobrog 

pučanstva uopće, te se pače dogadja, da u svojoj 
drskosti nema obzira ni pred samim hramom! 

Od koga moramo. da čekamo pomoći? Zar možda 
od onih čimbenika, kojima je više do novca, nego do 
zaštite ćudorednih običaja u narodu? Od tih ćete uza» 
lud čekati pomoć. Svećenici čine doduše svoju dužnost, 
ali oni ne mogu sve. Eto kako je Katolička. Akcija po: 
zvana, da štiti blago svete vjere i zapovijedi Božje! 
Katolička Akcija to jest svjetovnjaci, muževi, mladići, 
žene, djevojke, koji bi na poziv biskupa preuzeli brigu, 
da se n. pr. u kupališnim mjestima provede potpun red, 
kako ga zahtijevaju dobri ćudoredni običaji; da se suz» 
bija loše štivo; da se vjerski život njeguje u mjestima, 
gdje nema svećenika; da se pazi na odgoj djece po se» 
lima; da se zabrani i dokine svaka vrst plesova ili 
zabave. koja sablažnjivo djeluje i t. d. Evo sve to je 
suradnja svjetovnjaka kod promicanja interesa Kri» 
stovih! To zovemo Katoličkom Akcijom. Prostrano i 
veliko je njezino polje — i jasno je, da svećenici ne 
mogu svemu odoljeti; stoga treba, da stupe i svjetov» 
njaci u akciju, u Katoličku Akciju. Sv. Otac i ja s njime, 
pozivljem vas, dragi vjernici, na veliku svetu stvar! 

Orlovstvo joj pripada već, jer je već kao organiza» 
cija dio Katoličke Akcije. Vidljivo je dakle za nas svih, 
od kolike su važnosti orlovska i orlićka društva, koja 
pod divnim geslom: Euharistija, Žrtva, Apostolat na» 
stoje, da prema volji Sv. Oca kao omladinska udru» 
ženja »spremaju i uzgajaju svoje članstvo za zadatke, 
koji ga čekaju u budućnosti«, ali da sveudilj šire načela 
i život kraljevstva Božjeg, onoga istoga kraljevstva, za 
čije interese su vaši predji, dragi moji vjernici, podigli 
toliko crkava i kapelica i ustanovili toliko pobožnih za»z 
dužbina u biskupiji. Ali odazovite se i vi svi ostali, 
koji cijenite društvo s Bogom te ste spremni, da za 
ošuvanje toga društva nešto poradite i da se žrtvujete. 
Ne treba oklijevati, jer vam Bog govori: »Ne boj se, ja 
sam zaštitnik tvoj i tvoja veoma velika nagrada« (1 
Mojs. 15, 1). 

Iz Katoličke Akcije, kako je ovdje crtam, mora da 
se prije ili kasnije razvije karitativan i socialan rad na 
korist sve naše subraće. Jer Božja je zapovijed ne samo: 
»Ljubi Boga svoga iz svega svoga srca i t. d.«, nego i 
ona druga, koja je toj jednaka: »Ljubi iskrnjega svoga 
kao samoga sebe!« Promičući kraljestvo Božje Katolis 
čka Akcija mora, da promiče kako prvu tako i drugu 
zapovijed. »Cilj je Katoličke Akcije«, spominie i Sv. 
Otac u svome pismu, »da raširi kraljestvo Krista Go» 
spodina i dok po tom širenju polučuje društvu najviše 

njegovo dobro, dobivaju se ujedno i ostala dobra, koja 
izlaze iz njega, kao n. pr. ona koja pripadaju stanju 
države te su zajednička svim državljanima. Sve. to 
Katolička Akcija može i mora da postigne, ako smjerno 
posluša Zakon Božji i Crkveni to je posve odijeljena 
od nastojanja političkih stranaka.« 

Primjenjujući sve to na naše prilike moramo po 
sebi doći do toga, da u našoj biskupiji organiziramo rad 
i brigu za naše iseljenike te uopće za sve one, koji radi 
prilika na otocima traže zarade u tudjinstvu. Još će biti 
Od većeg značenja za sav puk, kad bismo mogli ustraje 
nim radom ostvarati u samome zavičaju mogućnost 
poštene zarade i doličnog života. Katolička Akcija, 
prožeta ljubavlju prema Bogu i prema iskrnjemu, mora 
postepeno nužno dovesti i do toga, jer ljubav je domi 
šljata, ona, kako divno kaže sv. Pavao: »sve podnosi, 
sve vjeruje, svemu se nada, sve trpi« (1 Kor. 13, 7). 


Upotrebljavam ovu prigodu, pa da svratim vašu pas 
žnju još na nešto: U našoj biskupiji postoji Nabožna 
Udruga Sv. Obitelji u kojoj su upisane stotine i stotine 
naših obitelji. Postoji i Treći Red, kome pripadaju stos 
tine i stotine kršćanskih majki; jest i Bratovština Presv. 
Olt. Sakramenta, u kojoj su učlanjeni brojni oci i brojne 
majke. Članovi tih crkvenih udruženja morali bi naje 
prije pokazati, kako su spremni, da učestvuju u Kato=- 
ličkoj Akciji, kako sam je gore ocrtao, naročito u stvas 
rima, koje se odnose na potrebe Crkve, na javno ćudo=« 
redje, na odgoj djece i odgoj mladeži uopće. Kako ćete 
vi, oci i majke, koji ste učlanjeni u Udruzi Sv. Obitelji, 
u Trećem Redu, u Bratovštini Presv. Olt. Sakramenta 
pred Bogom odgovarati za sinove i kćeri svoje, ako 
mirne duše dopuštate, da pripadaju udruženjima, koja 
svoje članstvo ne potiču, da vrše vjerske dužnosti? Čuli 
ste, kako je društvo s Bogom naše najviše blago na 
zemlji i kako nema blagoslova ni za pojedinca, ni za 
obitelj, ni za državu, ako se društvo s Bogom zanema+ 
ruje, propušta ili odbija. Omladinska udruženja, koja 
toga društva u svome članstvu pozitivno ne promiču, 
ne mogu i ne smiju uživati vašega povjerenja; ne mogu 
i ne smiju ga uživati, ako kod svojih priredaba onemo- 
gućuju, da se svetost nedjelje i blagdana štuje i pros 
vadja, kako to Crkva naučava; ako se opaža, da kod 
članstva sustavno gaje golotinju, te namjerice idu za 
tim, da okupljaju žensku i mušku mladež za zajedničke 
sastanke, priredbe, izlete i t. d. Udruženja, kod kojih 
se opažaju ovakove i slične tendencije, nijesu za nas. 
jer mi smo uvjereni, da uistinu služe Bogu i domovini 
samo oni, koji grade na pećini društva s Bogom prema 

riječima: »Ako Gospod ne sagradi kuću, uzalud se 
trude, koji je grade. Ako Gospod ne čuva grada, uzalud 
bdije, koji ga čuva« (Ps. 127, 1, 2). 


pk 


Poznato Vam je, kako ove godine slavi Sv. Otac 
Papa Pijo XI. svoj zlatomisnički jubilej. On je radi toga 
htio, da bude čitava ova godina svim vjernicima izvo» 
rom velikih duhovnih blagodati, te ju je u tu svrhu pros 
glasio jubilejskom godinom. Svom harnošću iskoristite 
prigodu, koja se eto pruža, da čistite duše svoje za sve 
uže društvo s Bogom te da ih obogatite »blagom na 
nebu, gdje ga ni moljac ni rdja ne ništi gdje tati ne 
potkopavaju, niti kradu« (Mt. 6, 20). Ali vjerujte mi, 
najdivniji odjek ove jubilejske godine bit će naše na» 
stojanje, da u sebi i u svojoj okolini utvrdimo i prošis 
rimo Kraljestvo Božje, radeći oko osnivanja i ustroje= 
nja Katoličke Akcije po svim župama u biskupiji, 
žrtvujući se za naš svećenički podmladak i neprekidno 
djelujući, da društvo s Bogom u Presv. Euharistiji sve 
više kod nas zavlada. Toj svrsi neka bude ova jubilejs 
ska godina napose posvećena, da ostavi u biskupiji spa» 
sonosne plodove i trajne uspomene o sebi, u tu svrhu 
neka prati vas i vaše velečasne duhovne pastire obilje 
pomoći Božje, te vam u tu istu svrhu podijeljujem i ja 
zaj blagoslov i ime f Oca i f Sina i t Duha Svetoga. 
Amen. 


U Krku, na god sv. Agnete, 
dne 21. januara 1929. 


+ JOSIP, biskup. 


178 


